CELEX: 62014TN0499
Language: da
Date: 2014-06-23 00:00:00
Title: Sag T-499/14: Sag anlagt den 23. juni 2014 — Ertico — Its Europe mod Kommissionen

27.10.2014   
            
            
               DA
            
            
               Den Europæiske Unions Tidende
            
            
               C 380/14
            
         Sag anlagt den 23. juni 2014 — Ertico — Its Europe mod Kommissionen
   (Sag T-499/14)
   2014/C 380/19
   Processprog: engelsk
   
      Parter
   
   
      Sagsøger: European Road Transport Telematics Implementation Coordination Organisation — Intelligent Transport Systems & Services Europe (Ertico — Its Europe) (Bruxelles, Belgien) (ved advokaterne M. Wellinger og K. T'Syen)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens valideringspanels afgørelse af 15. april 2014, som fandt, at sagsøgeren ikke kan karakteriseres som en mikrovirksomhed, lille eller mellemstor virksomhed som omhandlet i Kommissionens henstilling 2003/361/EF af 6. maj 2003 om definitionen af mikrovirksomheder, små og mellemstore virksomheder (EUT L 124, s. 36), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende om, at valideringspanelets konklusion om, at sagsøgeren ikke kan karakteriseres som en mikrovirksomhed, lille eller mellemstor virksomhed, er baseret på en åbenbart urigtig fortolkning af artikel 3, stk. 4, i bilaget til Kommissionens henstilling 2003/361/EF.
            
         
               2.
            
            
               Andet anbringende om, at valideringspanelet tilsidesatte de grundlæggende EU-retlige principper om (i) god forvaltningsskik, (ii) retssikkerhed og (iii) beskyttelse af sagsøgerens berettigede forventninger ved at konkludere, at sagsøgeren ikke kunne karakteriseres som en mikrovirksomhed, lille eller mellemstor virksomhed, og ved at holde muligheden for, at Kommissionen kan tilbagesøge de FP7-tilskud, som sagsøgeren tidligere er blevet tildelt, åben.
            
         
               3.
            
            
               Tredje anbringende om, at valideringspanelet tilsidesatte sagsøgerens ret til forsvar og tilsidesatte princippet om god forvaltningsskik, idet det undlod at give sagsøgeren mulighed for at gøre sine synspunkter gældende.
            
         
               4.
            
            
               Fjerde anbringende om, at valideringspanelet tilsidesatte sin forpligtelse til at begrunde sin afgørelse behørigt.